බොරු නමකින් පෙනී සිට ලෙබනනයට පැන්න කුමාරට එහි ගත කිරීමට සිදුව ඇත්තේ මාස 03ක පමණ කාලයකි. යළි මෙරටට පැමිණ මිනුවන්ගොඩ, හිනටියන ප්‍රදේශයට පැමිණි කුමාර රැවුල හා කොණ්ඩය වවාගත්තේ ඔහුගේ මුල් ස්වරූපය වෙනස්කර ගැනීමටය. හීනටියන ප්‍රදේශයට පැමිණි කුමාර නිකම් හිටියේ නැත. ඔහු පස් කපා විකිණීමේ ජාවාරමකට සම්බන්ධව සිට තිබෙන බව පොලීසිය පවසයි. ටික කාලයක් ගියාට පස්සේ මම දරුවෝ දෙන්නා බලන්න පළුගහවෙල ගමට යන්න එන්න පටන් ගත්තා. මේ ඝාතනය වෙනකොට මගේ වයස අවුරුදු 26ක් විතර වෙනවා. තරුණ පෙනුමක් නොමැති නිසාත් ස්වරූපය වෙනස් කරගෙන සිටි නිසාත් මාව කිසිම කෙනෙක් හඳුනා ගනීවි කියලා නිකමටවත් හිතුවේ නැහැ. අත්තනායකගේ ඝාතනය වෙච්ච කාලයේ ඒ ගැන පරීක්ෂණ කරපු පොලිස් නිලධාරීන් දැන් මිනුවන්ගොඩ පොලිසියේ නැති නිසා හිතට කිසිම බියක් හෝ සැකයක් ඇතිවුණේ නැහැ. ඒ නිසා තමා ආයෙත් ගමට ආවේ. හීනෙකින්වත් හිතුවේ නැහැ මෙච්චර කාලයක් ගිය නිසා මාව ආයෙත් පොලිසියට කොටුවෙයි කියලා. මේ වෙච්ච දේ මට අදහාගන්නවත් බැහැ. පොලිසිය ගේ වටලද්දී පැනලා යන්න හැදුවා. ඒත් බැරිව ගියා. අපරාධයක් සිදුකර සැමදා සැඟව සිටිය නොහැකිය යන ධර්මතාව කුමාරටද පොදුය. සෑම අපරාධයකම කෙරවල දඬුවමක්ද තිබේ. එම දඬුවම සොබාධර්මය විසින් තීරණය කරනු ඇත.
කුමාරට ලෙබනනයේ කොතරම් කාලයක් ගත කිරීමට හැකිවුයේද
මාස 03ක පමණ